01/03/2010 | Administración LocalMunicipal
Ferrol
Regulamento mediador/a das persoas con diversidade funcional

Artigo 1.–Qué é o/a mediador/a das persoas con disversidade funcional. É o medio que o Concello de Ferrol, a través da concellería de Benestar Social, pon a disposición das persoas con diversidade funcional para facer chegar aos poderes públicos as suas necesidades e dificultades así como analizar as actuacións que se leven a cabo e que poidan ser lesivas para os seus dereitos ou intereses. A súa labor é de asesoramento e proposta de cantas materias afecten aos dereitos e intereses das persoas con diversidade funcional. A necesidade desta figura se xustifica no artigo 9.2. da Constitución Española que dí que os poderes públicos promoveran as condicións para que a igualdade do individuo sexa real e efectiva. Artigo 2.–Funcións.  Promover os dereitos das persoas con diversidade funcional do Concello de Ferrol.  Informar ao Concello sobre a realidade, situación e necesidades das persoas con diversidade funcional.  Formular suxestións, propostas ou recomendacións sobre as cuestións e materias de todo tipo que afecten aos dereitos deste colectivo.  Informar de cantas deficiencias ou irregularidades detecte e que afecten aos dereitos do colectivo proponiendo as medidas que poidan solucionar ditas deficiencias ou irregularidades.  Colaborar nas actuacións de difusión e divulgación dos dereitos e necesidades das persoas con diversidade funcional procurando a igualdade real e efectiva.  Realizar unha memoria anual sobre as actuacións realizadas e as necesidades detectadas en colaboración coas entidades, asociacións e persoal técnico da concellería de Benestar Social.  Acudir con voz pero sen voto a reunións de Comisións Informativas, Pleno do Concello e aquelas outras que traten asuntos relacionados co seu cometido. Artigo 3.–Forma de elección.3.1. Para resultar elexido/a mediador/a das persoas con diversidade funcional haberá que reunir as seguintes condicións: ▪ Ser maior de idade ▪ Estar empadroado/a en Ferrol e ter residencia efectiva no Concello. ▪ Estar en pleno uso dos dereitos civís e políticos, é dicir, non estar incurso/a en causa xudicial ou ter sido condenado/a ▪ Ter recoñecida oficialmente unha minusvalía (diversidade funcional). 3.2. Elección. Abrirase un proceso de elección no que poderan presentar candidaturas as entidades de persoas con diversidade que teñen a súa sede social no Concello de Ferrol así como persoas físicas os grupos políticos con representación municipal. As candidaturas deberán estar xustificadas cos méritos que se atribúen á persoa proposta. No prazo máximo de un mes desde a data final de presentación de candidaturas a concelleira coordinadora delegada de Benestar Social, Muller, Xuventude e Solidariedade convocará unha reunión coas ditas entidades e partidos políticos para proponer unlunha candidato/a. Na dita proposta deberán facerse constar os méritos que se alegan. A Concelleira levará a proposta á Comisión de Benestar Social para o seu dictame e posteriormente formulará proposta de designación ao Concello pleno. Artigo 4.–Duración do mandato. A duración do mandato do/a mediador/a das persoas con diversidade funcional será de dous anos que se contarán desde a data do nomeamento. Poderan reelexirse por unha soa vez. Tres meses antes de finalizar o mandato iniciarase o proceso de elección previsto neste regulamento. Artigo 5.–Cese. O/A mediador/a da persoa con diversidade funcional poderá cesar por algunha das seguintes causas:  Por renuncia expresa mediante escrito no Rexistro Xeral do Concello de Ferrol.  Por finalización do prazo para o que foi elexido/a e permanecerá en funcions ate que se nomee o nomeamento do/a sucesor/a.  Por pérdida da residencia efectiva no municipio de Ferrol.  Por condena a causa de delito.  Por incapacidade para o exercizo dos dereitos políticos e civís.  Por neglixencia no cumprimento das obrigas e deberes do cargo. En todos os casos o cese será declarado mediante resolución da concelleira coordinadora delegada de Benestar Social, Muller, Xuventude e Solidariedade. No caso que o cese se produza por neglixencia o cese será debatido coas organizacións de persoas con diversidade funcional e grupos políticos con representación municipal tendo o/a valedor/a dereito de asistir e facer uso da palabra. Nembargantes o acordo de cese o adoptará a concelleira tralo dictame da Comisión Informativa de Benestar Social. Logo do cese, no prazo máximo dun mes realizarase o procedemento para a elección do/a novo/a valedor/a. Artigo 6.–Incompatibilidades.  A condición de mediador/a da persoa con discapacidade é incompatible con:  Todo cargo público.  Calquer cargo político de libre designación.  A permanenza no servizo activo no Concello de Ferrol. Artigo 7.–Funcionamento. Poderá dirixirse ao/á mediador/a toda persoa natural ou xurídica que manifeste un interese relacionado cos dereitos das persoas con diversidade funcional. As queixas, suxestións, etc., poderán presentarse por escrito ou verbalmente pero sempre deberá quedar constancia co nome e apelidos, DNI e sinatura da persoa. No caso da comunicación verbal se fará a transcripción e a persoa a asinará. No suposto de que as queixas formuladas non sexan admitidas por non ser obxecto do ámbito de competencia do/a valedor/a, este/a o comunicará por escrito á persoa interesada. Se a queixa ou suxestión fose admitida o/a mediador/a realizará as investigacións que estime oportunas e se o pide por escrito o persoal do Concello deberá facilitar a documentación que se lle requira para a analise do caso tendo en conta que toda a información que se lle facilite é reservada. Logo de formular a sua proposta a trasladará á concelleira coordinadora delegada de Benestar quen informará á Comisión de Benestar Social e adoptará a resolución que estime oportuna. Artigo 8.–Vencellamento. A figura do/a mediador/a da persoa con diversidade terá carácter honorífico. Nembargantes para o exercizo das súas funcións disporá dun espacio físico, un horario de atención, unha dotación orzamentaria e todos aqueles medios técnicos e prestacións que precise. Artigo 9.–Vixencia. Este regulamento entrará en vixencia logo da súa publicación no BOP. Ferrol, 5 de febreiro de 2010. A concelleira Asdo.: Beatriz Sestayo Doce